text: Cirkus Dannebrog: Vi bliver kvalt i omkostninger
  16 marts 2016 kl. 16.41
  Det er alt for dyrt at drive cirkus i Danmark. Omkostningerne stiger hele tiden og det er derfor, vi nu er blevet erklæret konkurs, siger Dennie Enoch.
  Cirkus Dannebrog fik mandag afvist deres genetableringsplan og er derfor nu under konkursbehandling.
  Og ifølge Dennie Enoch så er det udgifter til bl.a. pladsleje, plakater og moms, der nu tager livet af det traditionsrige cirkus.
  De kommende dage vil ejerne forsøge at finde en løsning, så de alligevel kan komme på landevejen på et tidspunkt.
  Men når de første artister, som der er skrevet kontrakt med til den nye sæson, de dukker op så bliver Dennie Enoch nødt til at sende dem hjem igen uden penge.
  
  